safouaneb/arywiki huggingface dataset:
باسيرو ديومايي فايي

باسيرو ديومايي فايي (مزيود ف 25 مارس 1980)، لمعروف بزاف غير ب ديومايي، سياسي سينيڭالي، موفتيش ديال الضرائب فايت، و الرايس نمرة 5 ديال السينيڭال من 2024. هوّ لامين لعام ديال حيزب "PASTEF" لي كان تّمنع، و ربح لانتخابات الرياسية د السينيڭال د 2024، بعدما تستبعد لمرشّح عصمان صونكو. هاد اللخر عيّنو ديومايي رئيس د لوزارا بعدما شد لمنصب د الرياسة. حياتو. تولد فايي ف ندياڭانياو، ف منطقة مبور ف غرب السينيڭال. كينتامي ل لاتنية د السيرير "Serer"، و هوّ من فاميلة فايي النبيلة. السمية لوسطانية ديالو ديومايي كاتعني "شريف" ب اللوغة د السيرير. بّاه صامبا فايي كان عضو ف لحيزب لاشتراكي السينيڭالي. و جدّو كان شارك ف لحرب لعالمية اللولة معا فرانسا، و من بعد تشد ف لحبس بسباب مدابزة معا السلطات لفرانساوية ف السينيڭال، حيت بغى باش تاسس مدراسة ف ندياڭانياو. هاد لمدراسة لي تدارت ف اللخر هيّ نيت لي قرا فيها ديومايي. لقراية و لبدية د لكاريير. قرا فايي ف لمدراسة د الدوار فين تزاد و كبر، و موراها دار الليسي ف مبور. ف عام 2000 شد لباك، و مبعد دار ماسطر ف لقانون ف جامعة الشيخ انطا ديوپ ف داكار. قرا موراها ف لمدراسة لوطنية د لادارة ف 2004. ملي تخرّج، ختار باش يولّي موفتيش ديال الضرائب ف الديپارطومو ديال الضاريبة و لعقار، و تماك تلاقى معا عصمان صونكو و ولاو صحاب. صونكو اسس النقابة د الضاريبة و لعقار، و حيزب PASTEF لي نضمّ ليه فايي. ملي كان الرئيس ديال النقابة، ناضل فايي باش يسهّل لملكية د لعقار و الديور ل لعومالا ديال الضرائب و لاملاك. لكاريير السياسية. فايي كان ف اللول ضيف على حيزب PASTEF ملي تاسس، ولايني بزّربة طلع ف لمناصب تا ولّا من اهم الشخصيات ف لحيزب. كان من اهم الناس لي بناو لاديولوجيا و الديزاين ديال لحملة لانتخابية د عصمان صونكو، ف لانتخابات الرياسية د 2019، لي جا فيها صونكو التالت. ف فبراير 2021، ولّا فايي لامين لعام د لحيزب، بعدما تشد صونكو ف لحبس بسباب اتهامات ديال لاغتصاب. باش يوصل ل السلطة، حاول فايي يطبق سطراتيجية ديال توحيد لمعارضة على ود لانتخابات د 2022، و حصل التحالف ديال "نحررو الشعب" على 56 كرسي ف لبرلمان. ولايني فايي فشل باش ياخد لمنصب ديال عمدة د ندياڭانياو.
الشيخ مويجو

موشي ولّا موسى عطياس لمعروف ب الشيخ مويجو (مزيود ف 1937 ف مكناس، توفى ف 2 ماي 2020 ف كريات اتا، اسرائيل) هوّ موغني مغريبي يهودي، و كيتّعتابر من لايقونات ديال لاغنية لمغريبية ليهودية. حياتو. تّولد الشيخ مويجو ف مكناس، ف فاميلة فنية، حيت كان بّاه يعقوب عطياس كيلعب لالات د لايقاع. بدا الشيخ مويجو لمسيرة لفنية ديالو ف لغنا ملي كان عندو 25 عام، و تّعرف ب لاغاني د الشعبي و لملحون. ف 1962، هاجر ل اسرائيل، و تماك بدا كاريير فنية جديدة ب لغنا و لعزف على لماندولين، قبلما يبدّل لالة ل لكامانجة لمغريبية، لي كاتّلعب واقفة. الشيخ مويجو بقى ديما مرتابط ب لمجتمع لمحلي ديالو، و كان لمدخول ديالو سيرتو من لعراسات و لمناسبات لي كايحتافلو بيها لمغاربا ليهود. بلا لاغاني د الضحك بحال "الطنجية"، و "لبنات"، غنى الشيخ مويجو تا على ود السلام و التعايش بين ليهود و لمسلمين، بحال ف اغنية "براهيم لخليل"، لي ڭال فيها بلي براهيم هوّ الجد لمشتارك ديال ليهود و لمسلمين، و بلي سماعيل و اسحاق خلقهم رب واحد.
لوكسمبورݣ (مدينة)

لوكسمبورݣ ولاّ لمدينا د لوكسمبورݣ (بالليكسمبورݣية: Stad Lëtzebuerg - بلالمانية: Stadt Luxemburg - بلفرانساوية: Ville de Luxembourg)، هي لعاصيما د ليكسمبورݣ و اكبر مدينة فيها. جات ف لجنوب د لبلاد، ف لبلاصة اللي تيتلاقاو فيها لويدان د الزيط و پيطروس. هي من لعواصم 13 ف لعالم اللي عندهم نفس السمية بحال لبلاد اللي هوما فيها. لوكسمبورݣ عندها تاريخ قديم، و لبلاصة اللي فيها دابا كانو مستاقرين فيها الرومان. ف لقرون لوسطانيا تبنات فيها واحد لقلعة فوق واحد لكدية، و عاونات بزاف الناس ديال تما باش يحميو راسهم ف لوقيتة د لحرب. تهدمات لقلعة ف 1867 من مورا لاتفاقية د لندن، اللي تّافقو فيها بزاف د لبلدان باش يردو لارض د ليكسمبورݣ محايدة و ما تبقاش تشارك ف لحروب. الطراف اللي بقاو من لقلعة، و السور و لمدينة لقديمة تقيدو من بعد (ف 1994) ف اللائحة ديال مواقع الترات لعالمي ديال ليونيسكو. ف لوقت د دابا، لوكسمبورݣ معروفا باللي هي وحدا من اكتر لمراكز لمالية لكبيرة ف ؤروپا، و من لبلايص اللي فيهم اكتر لخلصات طالعين ف لعالم. فيها بزاف ديال لمؤسسات ديال ليتيحاد لؤروپي. تيسكنو ف لوكسمبورݣ شويا كتر من 130. 000 واحد، كتر من 65% برّانيين.
منير حمود

منير حمود (مزيود ف 1 فبراير 1985 ف ناضور، توفى ف 12 فبراير 2024) كان كوايري نورڤيجي مغريبي محتارف لي لعب ف شي وقت معا لمنتخب لوطني د النورڤيج د كورة. كان لعاب ب مهارات متعددة لي قادر يشد لپوسط ديال ديفونسور و وسايطي، و اغلبية كاين كيلعب ديفونسور علّيمن. لكاريير. ف لموسم د 2004 و 2005، لعب حمود معا ف. س. لين ؤصلو ف لبوطولة النورڤيجية اللولة. و لعب معا لمنتخب د النورڤيج ديال قل من 18 عام، 19 عام، و 21 عام. ف 2006، نضم ل فرقة ف. كـ. بودو/ݣليمت لي دوّز معاها 6 د لمواسم. ف 27 يناير 2009، تعيّط ليه باش يلعب معا لمنتخب اللول، ف ماتش ضد المانيا، تحت لقيادة ديال لمودريب اݣيل ؤلصن، ولايني بقى ف دكة لاحتياط. ف لموسم د 2012، سنى حمود معا فرقية صطرومصݣودصيت "Strømsgodset". ب 54 ماتش ف لبوطولة، كان حمود من اهم لعناصر لي ساهمو ف الرباح ديال لبوطولة لنورڤيجية لممتازة د 2013، و خداو الرتبة 2 و 4 على التوالي ف مواسم 2012 و 2014. لكونطرا ديالو تسالى ف 2014، و ف 15 يناير 2015، سنى كونطرا جديد ديال 3 سنين معا نفس لفرقة. من مور لموسم د 2019، قرر باش يعتازل كورة. حياتو مور لعتيزال و لموت ديالو. حمود كان ساكن ف دوار سكوݣر، و كان خدّام مودريب ديال الدراري الصغار. لعب مدة قصيرة معا فرقة ديال لبوطولة النورڤيجية د النيڤو التامن. قبل من موسم 2024، كان تعيّن موطوير ديال اللعابا ل فرقتو لقديمة "Strømsgodset. " ف 12 فبراير 2024، لفرقة خرّجات اعلان بلي منير حمود مات على غفلة، على عمر د 39 عام، ف مدينة درامن النورڤيجية.
أتينا

اتينا (ب ليونانية: Αθήνα)، هي لعاصيما د ليونان و اكبر مدينة فيها. جات ف لجنوب الشرقي د لبلاد، ضايرين بيها الجبال من 3 د الجوايه، وكاطّل على لبحر لبيض لمتوسط. هي اكتر عاصيما جات ف لجنوب ف لارض د ؤروپا. تيسكنو فيها تقريبا 650. 000 واحد. اتينا عندها تاريخ قديم و هي وحدا من لمدون لقدام ف لعالم، اللي مهضور عليها من هادي كتر من 3400 عام. هي لمدينا منين بدات لحضارة د لاغريق، و فيها فين عاشو فلاسيفا كبار اترو ف لبشرية بحال افلاطون و سقراط. اتينا هي لبلاصا اللي بداو فيها بزاف د لحوايج مهمة ف التاريخ، بحال الديموقراطية و لحضارة لغربية، و لالعاب لاولمپية (تلعبات فيها اول العاب ف 1896 و تعاودات فيها ف 2004). هي لعاصيما د ليونان من 1834. اتينا فيها بزاف د لبني تاريخي، منهم جوج د لمباني اللي داخلين ف اللائحة ديال مواقع الترات لعالمي ديال ليونيسكو، اللي هوما لاكروپول، و لمعبد ديال دافني. فيها تاني اكبر مرسا ف ؤروپا (لمرسا د بيرايوس، اللي هو لمرسا 13 ف لعالم)، اكبر مطار ف ليونان، و ميطرو فيه 3 د لخطوطا و 66 محطة.
تاتير د سترايزند

تاتير د سترايزند (ب لينݣليزية Streisand effect) هو ملي شي واحيد كيحاول يخبّع شي معلومة على عامة نّاس، و لمجهود ديالو كيزدق شاهرها كتر. لاصال د تسمية. هاد تاتير مسمي علا لموغنية و لموماتيلة لميريكانية باربارا سترايزند لي ف 2003 خرجت تويرة ديال لڤيلا ديالها ف واحد مشروع كيوتق تّعرية ديال سّواحل ف كاليفورنيا، جات هي دعات صحفيين لي صوروها ب توهمة نتهاك لخصوصية، هاد دعوة لقضائية هي لي شهرات تويرة لي ماكانتشي معروفة بزاف قبل. باربارا دعات صحافي كينيت ادلمان على 50 مليون دولار. لهدف من دعوة هي يزوّل تّويرة لي تشبرت من سما د دار ديالها. لقاضي حكم على باربارا ماش تخلص 170. 000 دولار ن ادلمان على لمصاريف ديال لمحاميين ديالو.
سوميلة د فونداسيون

السوميلة د فونداسيون (ب لفرانساوية: Semelle de fondation) هي الساس اللي كيتحط تحت البناية باش يعطيها الاستقرار. يعني هي البنية اللي كتكون تحت الارض، وكتكون من لبيطون ولّا الحجر، وكتساعد على توزيع الوزن ديال البناية على التربة بشكل متساوي. هادشي كيمنع البناية من الهبوط ولّا التصدع. نواع د السوميلات. سوميلات شريطية. سوميلة شريطية مستامرة: هاد النوع عبارة على شريط طويل من لبيطون كيمتد تحت لحيط، وكتكون مهمة ديالو هي توزيع الثقل على طول لحيط. سوميلة شريطية متقطعة: كتكون عبارة على قواعد من بيطون تحت لحيوطا ولّا لپوطوات، بحيث كيكون تماك فواصل بين السوميلات. سوميلات منفصلة. سوميلة منفصلة للاعمدة: هادي عبارة على سوميلات د بيطون فردية تحت كل پوطو من لپوطوات د البني، وكتكون مهمة ديالو هي تحمل وزن العمود و توزيعو على التربة. سوميلات عميقة. هادي عبارة على پوطوات طويلة كتكون مصنوعة من لبيطون ولّا الحديد، وغالباً ما كتخدم ف التربة الضعيفة. بحيث كاتكون ف ساس لي لعمق ديالو كبير، وكتدخل لعمق الارض حتى كتوصل ل تربة قوية ولّا صخر.
پوطو

لپوطو ولّا لعْمود (ب، ب) هو عنصر اساسي ف كل مشروع ديال لبني، سوا كان مبنى سكني، تجاري، ولّا حتى منشات على برّا بحال لقناطر. المادة الاساسية ديالو هي البيطون و لحديد. كايتعتابرو لپوطوات من بين العناصر الاساسية اللي كتلعب دور مهم ف دعم و تحمل الاثقال. نواع الپوطوات. پوطوات ديال البيطون. پوطو د بيطون المسلح: هو الي كيتستعمل بزاف، حيث كيتم خلط البيطون مع حديد مسلح لتحسين القوة والمتانة. الپوطوات ديال لبيطون كتكون قوية وقادرة على تحمل الاحمال الكبيرة. پوطو د بيطون بلا حديد: كتستعمل ف الحالات اللي مفيهاش اوزان ثقيلة، ولايني قوتها كاتكون قل من لبيطون المسلح. پوطوات ديال لحديد. كيتصنعو من لحديد لقاصح ولا الفولاذ، وكيستعملو ف للبنايات لكبيرة ولّا الصناعية. كتميز بالمرونة وقوة التحمل العالية.
ضالة

الضالة (ب) هي ساس مصاوب من لبيطون، كاتكون مسطحة و كتخدم كارضية للساسات ف لبني. الدور ديالا هو توزيع ثقال من فوق لبني على التربة بطريقة متساوية.
طرانزيسطور

الطرانزيسطور (ب) لي هي ختصار ديال Transfer Resistor لي كتعني مقاوم النقل جهاز الكتروني صغير كيتخدّم باش يتحكم ف تدفق التريسينتي فالسيركويات ديال التريسينتي. كيخدم كـ "ساروت" ولّا "مضخم" ديال السينيال د التريسينتي. نواع الطرانزيسطور. الطرانزسطور الميدالي (FET): هاد النوع كيتكون من ثلاثة د الطراف (الباب، القناة، و المصدر). كيخدم بشكل مختالف على الطرانزيسطور الجاوجي حيت كايعتمد على جهد للتحكم فالتدفق. الطرانزسطور الجاوجي (BJT): هاد النوع كيتكون من ثلاثة د الطبقات (لباعت، لقاعدة، و لمجمع). كيتستعمل ف تضخيم و تبديل السينيالات. بداية الطرانزيسطور. التلاتينات - فكرة الطرانزيسطور. فالربعينات، لعولاما كانو ف طور لبحث و التجريب باش يبتاكرو مكونات الكترونية جديدة. ولايني لفكرة الاساسية ديال الطرانزسطور باقي ما كانتش واضحة. 1947 - ختراع الطرانزيسطور. فـ 1947، فرقة ديال لعولاما ف مختبرات بيل ف لميريكان، بقيادة "جون باردين"، "وليم شاكلي"، و "والتر براتين"، نجحو ف ختراع اول طرانزيسطور. هاد الاختراع كان عبارة على طرانزيسطور جاوجي، واللي كان معروف بسمية "الطرانزيسطور السليكوني" silicon "transistor" ولّا "الطرانزيسطور البلاري" "crystal diode transistor". الاختراع ديال الطرانزسطور كان واحد من اعظم الاكتشافات ف القرن العشرين، و مثل نقلة نوعية ف الطيكنولوجيا.
السور العظيم ديال الشينوا

السور العظيم ديال الشينوا (بالشينوية: 万里长城) هو واحد السور لي كاين فالحدود الشمالية ديال جمهورية الشينوا الشعبية، من منطقة تشنهوانڭتاو و خليج بحر بوهاي (لواد الصفر) فالشرق حتا لمنطقة ڭاوتاي ف مقاطعة قانسو ف الغرب. و تبنى سور واحد خور ف الحدود الجنوبية، بدا من پيكين حتال هاندن. و كيبلغ الطول ديال السور العظيم ديال الشينوا علاين 21196، 18 كلم، و سور الصين العظيم كيتعتابر من اهم لبلايص تاع التوراث العالمي، و تختار واحد من عجائب الدنيا السبعة الجديدة ف العالم ف واحد استطلاع دولي ف عام 2007. و هادشي خلا السور واحد من اهم المراكز السياحية ف لعالم، و لي كيجيو ليه الناس من جميع لبلايص من العالم كل عام. و كيتعتابر السور العظيم ديال الشينوا واحد من المشاريع ديال لميليطير النادرة و القديمة بزاف ف التاريخ لمعماري ديال بنادم، و حتا التاريخ لحربي. و هو رمز من الرموز ديال الشعب الشينوي، لي كيبين الذكا ديال جدودهم، و حتا لمجهودات لي داروها على قبل الراية تاع البلاد. و هو مشهور بزاف ف لعالم ب تاريخ لعريق ديالو و ب لعظمة و ب لقوة الدفاعية ديالو. المؤرخين كيقولو بلي لبدية تاع لبني ديال السور العظيم ديال الشينوا كانت ف لعهد ديال الربيع و الخريف و ف لوقيتة ديال الممالك المطايفة، يعني قبل كتر من 2000 عام. السور العظيم ديال الشينوا هو واحد المشروع ديال الديفاع لي متكامل، و كيتكون من الحيوطا تاع الديفاع و الابراج ديال العسّة و الدوزات المخفية و القشلات ديال العسكر و الابراج ديال التحذير و بزاف ديال البنايات تاع لميليطير. و كيتحكم ف هاد المشروع ديال الديفاع واحد نيظام معسكر ديال القيادة، كيتكون من بزاف ديال لڭرادات لمختالفة. السور العظيم ديال الشينوا كيتواجد ف تضاريس جوغرافية مختالفة و معقدة بزاف، و لي حتا هي كتلعب دور ديفاعي مهم. هاد السور كيدوز من الجبال لعالية ومن الاراضي لمواطية و من الطلعات و لحدورات و كيدوز حتا من الصحرا و لمروج و لويدان. دكشي علاش لمعمار ديال السور مختالف من بلاصة لبلاصة و ماشي موحد، حيت كل منطقة و تستعملات فيها المواد لي كتناسبها كتر و كتناسب المناخ ديالها. التاريخ ديالو. تبنات الپارتيات لولة ديال السور ف لوقيتة ديال لحكام تاع تركيو صبحيو تشانڭو، و كان هاد البني ديكساع كيخليهم يحميو المملكة ديالهم من لهجمات ديال الشعوب الشمالية (المنڭول و التواركا). و اغلب الپارتيات ديال السور بناها الحاكم تشين شي هوانڭ، لي كان حتا هو كيخاف من الحملات لبرّانية الهمجية، لي كانت كتجي من الشمال. من مور التوحيد تاع الشينوا على يد تشين شي هوانڭ عام 221 ق. م، بداو كيطلقو راسهم باش يساليو البني ديالو، حتا سالاو ف عام 204 ق. م، مور ما شارك ف عملية لبني كتر من 300. 000 واحد، ولكن لبني محبسش هنا. منبعدهم كملات لفاميلة ديال "هان"، و موراهم "سوي" الاعمال ديال البني. و حتا لفاميلة ديال "مينڭ" ساهمات ف التطويل و التدعيم ديال السور، و بدلات الپارتيات لي مبنية ب الغيس، ب مواد حسن بحال الطوب. و وصل الطول لخراني ديال لبني لـ (6. 700 كم). و ف عام 1987 تزاد السور العظيم د الشينوا لليستات ديال التوراث لعالمي التي حطاتها اليونسكو، وفـ 2007 تختار كواحد من العجائب السبعة ديال الدنيا.
رملة

الرملة هي عبارة على مادة طبيعية كاتكون من حبيبات صغيرة وكيكون غالباً لونها صفر ولّا بني، و هي موجودة فبزاف من لبلايص، بحال لپلاجات و الصحاري و لويدان. كاتنتج على تاكل الصخور و المعادن. هاد الحبيبات كتكون رطبة وقابلة للتفتات.
كاميرا ديجيطال

لكاميرا ديجيطال (ب) هو جهاز الكتروني كيتستعمل باش تصور تصاور و الڤيديوات و تخزنهم بشكل رقمي. فعوض ما تخدم الافلام التقليدية، لكاميرا ديجيطال كتسجل التصاور على شكل داطا ف كارط ميموار.
طونسيو

طونسيو هو القوة اللي كيتدفع بها الدم على ف لعروق، باش يوصل ل جميع لانسجة د لݣسدة و لاعضاء ديالو، ب لمواد لغذائية و الاكسجين و لما و الانزيمات. هاد العملية معروفة بالدورة الدموية. الدورة الدموية كتبدا فاش كيتقبض لقلب و كيدفع الدم ب قوة اللي فيه، فا كيعدي الدم من القلب للشريان الابهر، اللي هو اكبر شريان ف لݣسدة د بنادم، و من بعد كيمشي ل بقية الشرايين. من بعد، القلب كيترخى باش يعمر ب كمية جديدة ديال دم لي فيه الاكسجين، و عاد كاينقابض مرة خرة و كايدفع الدم للشريان الابهر، و هاكا غادية. الاحصاءات الطبية كتاكد على اهمية الحفاظ على طونسيو ف المعدل الطبيعي اللي هو 115/75 ميليميتر زاواق، و اي زيادة على هاد المستوى يقد يسبب اجهاد للقلب و الكلوة، و يمكن تادي لحدوث سكتة دماغية اولا العقم المبكر عند الرجال. انواع الطونسيو. الطونسيو الانقباضي: هو طونسيو اللي كيكون خلال نقباض عضلة لقلب، يعني فاش كيدفع لقلب دم ل لعروق. هادا هو الرقم لعالي ݣاع ف قياس ضغط الدم. الطونسيو الانبساطي: هو طونسيو اللي كيكون بين جوج دقات د لقلب فاش كيرتاح لقلب بين الانقباضات. هادا هو الرقم النازل ݣاع ف قياس ضغط الدم.
كماية

الكماية (بالعربية: التدخين) هي لعملية الي كاتم فيها حرق الطابا ف لݣارو ولا الشيشة، و من بعد كايتنفس لواحد الدخان اللي كيتكون من هاد الحرق. هاد الدخان فيه مواد كيماوية كضر بصحة بحال النيكوتين و القطران لي كتسبب لادمان.
بت د الراديو

لبت د الراديو (بال) هو لعملية د لمسيفطة ديال السينيالات علّ بعد، ب لواسطة ديال لمواج لكهرومغناطيسية لي عندها طبيعة صوتية، ولا هدرة ولا مزيكا ولا شي نواع وخرى. و هادشي ب لايستيعمال ديال لمواج راديوية ل ڭاع الناس لي عندهم مستقبلات ديالها ف لازون ديالهم. تاريخ. صعيب تحدد التاريخ ديال الزيادة د راديو ولا حتا لمختارع ديالو، حيت هو جا منبعد بزاف ديال الاختيراعات لمرتابطة بيناتها شوية بشوية على طول بزاف ديال السنين. و من بين الاعمال ديال لي ساهمات ف تطوار ديال تيكنيك د البت د راديو، كنلقاو الاعمال ديال شي عولاما كانو ف لقرن تسعطاش، بحال: اندري ماري امپير، الكساندر ݣراهام بيل، صامويل مورس، مايكل فاراداي، دجيمس واط، هاينريش هيرتس، ݣيورݣ زيمون اوم و الساندرو ڤولتا. و ف نهاية لقرن تسعطاش قدر لعالم ݣولييلمو ماركوني، يتبت عمليا بلي ممكن يتستعمل الهوا بحال شي زون ديال لمسيفطة د السينيال، و هادشي فاش طلق اول بت د الراديو كيتكون من كريپطة د مورس، و بتو من محطة موقتة صايبها ماركوني ف عام 1895. و ف لوقيتة لي صعيب نسندو البراءة د لاختيراع تاع راديو ل شي شخص واحد، و وخا هاكاك تعطات اول براءة د لاختيراع تاع الراديو ل نيكولا طيسلا، و عطاهلو المكتب د براءات لاختيراع ف الولايات المتاحدة. لبدية ديال لبت د الراديو. تكتاشفات الامكانية ديال لبت د الراديو غير ب الزهر. ف عام 1916 ف واحد النهار كانو لمهندسين ف واحد الشركة ديال التصنيع ف ميريكان كيديرو تجارب على لمسيفطة ديال الصوت، و طاح ف بالهم يسيفطو لمزيكا لي كتخرج من الاسطوانات لكلاسيكية، ف بلاصت الصوت. و ب الصدفة، فنفس اللحظة كانو شي ناس هواة مامتوقعينش كيستعملو معدات ديال لاستقبال صايبوها ف ديورهم، و هنا غادي يستقبلو المزيكة ف هاد لمعدات. و منبعد غادي يسيفطو طلبات لديك الشركة باش تعاود تبت ليهم المزيكا مرة وخرة، و هادشي غادي يدهش دوك لمهندسين. مور شي فترة الشركة غتبدا تدير بت د راديو بشكل منتاظم، و غاتسمى منبعد بسمية ديال KDKA، وغتكون هي اول محطة ديال بت د رايدو ف لعالم. ف لعشرينات غادي يبدا البت د راديو كينتاشر ف بزاف ديال لبلادات د لعالم، بحال كانادا ف 1920، و ؤسطراليا لي غتفتح لمحطة اللولة تاعها ف 1921، و ف النݣليز غادي تبان شركة لبت لبريطانية BBC ف عام 1922. و غايبدا ف نفس الوقت اول بت د الراديو فـ فرانسا لي غينطالق من برج ايفل، و حتا اول بت د رايدو ف لاتحاد السوڤياتي. و ف 1923 غايتصايبو محطات د لبت د الراديو فـ بلجيكا، تشيكوصلوڤاكيا، المانيا و سپانيا، و موراهم فينلاندا و الطاليان ف عام 1924، و منبعد النورڤيج، پولونيا، لمكسيك و الجاپون ف عام 1925 و لهند ف عام 1927، و موراها التباقي ديال لبلدان ف لعالم.
محطة ديال الطران

لمحطة ولّا لݣار ديال الطران هي وحدة من لعناصر الاساسية ف نظام النقل الحديدي، وكتعتبر نقطة مهمة ف التنقلات اليومية ديال الناس. كتجمع بزاف ديال المكونات والخدمات اللي كتساهم ف تنظيم وتسهيل حركة المسافرين. من خلال توفيرها ل مجموعة ديال المرافق الاساسية، كتكون المحطة بمثابة مركز حيوي الي كيربط بين المدون والمناطق. كتكون هاد لمحطة من طروطوارات وهي لبلايص اللي كايوقف فيها الطران، كتكون مرفوعة على الارض وكتسمح للناس بالطلوع والنزول بسهولة. كيتواجدو فيها مكاتب اللي كيبيعو تيكي ديال طران، فيها ايضا مرافق اخرة بحال لمطاعم وقهاوي، وطواليطات و زيد و زيد، لي كتسهل على لمسافر يكون مرتاح وهو كيتسنا فطران. تاريخ المحطات. اول محطة طران كانت ف القرن تسعطاش. اول محطة كانت محطة "ستوكتون دارلينݣتون" ف النݣليز، اللي تم فتتاح ديالا ف عام 1827. كانت المحطة بسيطة، ولكن مع مرور الوقت، تطورت بشكل كبير لتلبية حتياجات الزيادة ف حركة الركاب.
ستيڤ دجوبز

ستيڤن دجوبز ولا ستيڤ دجوبز (ب )؛ (24 فبراير 1955 - 5 اكتوبر 2011) كان واحد لمخترع ميريكاني اللي اصل ديالو سوري، و كان واحد من كبار رجال الاعمال ف لميريكان. تعرف بلي هوّ المؤسس الشريك و المدير التنفيذي السابق، و بعدها رئيس مجلس ادارة شركة اپل. و كان ايضاً الرئيس التنفيذي السابق ديال شركة پيكسار، و بعدها عضو ف مجلس ادارة شركة والت ديزني حتى توفى. خلال فترة ادارتو للشركة، قدر يخرج للوجود مجموعة ديال المنتجات المميزة بحال جهاز ماكينطوش (ماك) ب نواعو، و ثلاثة ديال نواع لپورطابلات: ايپود، ايفون و اي پاد.
لاڭوص

لاڭوص (Lagos - ولا ليڭوس و لا اكو Eko) هي اكبر مدينا ف نيجيريا و لعاصيما لاقتصادية ديالها. شحال هادي كانت لاڭوص هي لعاصيما الادارية ديال لبلاد فاش ستاقلات ف 1960، و لكن من بعد ولاّت ابوجا هي لعاصيما نهار 12 ديسومبر 1991. كتكون مدينة لاڭوص من ربعة ديال لجزر ولي هي؛ لاڭوص، وادو، واكويي، وڤكتوريا، ولي ملاقيين بيناتهم بقنطرات. كتعتابر لاڭوص اكبر مدينة ف نيجيريا وف افريقيا لغربية، وحتا اكثر لمدن ديال لافريك من ناحية لعدد دالسكان، ولي وصلو فعام 2005 لـ8، 789، 133 نسمة. لاڭوص هي لعاصيما د لولاية د لاڭوص، و جات ف لجنوب لغربي د نيجيريا، ف لخليج ديال غينيا لي كيطل على لموحيط لاطلاسي. تاريخ. المستوطنين الدورجين ديال لاڭوص، لي كيتسماو «الاكو» كانو من لبنين واووري اكو. ولمدينة ظهرات فلقرن فلقرن خمسطاش كمركز تيجاري برطقيزي، وكانت كتسيفط لعاج، ولفلفل، ولعبيد. ومنبعد طاحت فيد لبريطانيين لي بداو كيصدرو منها لمحاصيل دلماكلة منبعد ما تمنعات العبودية فـ1807. وهادشي حتا ستاقلات نيجيريا ف1960، وولات لاڭوص هي لعاصمة دلبلاد ديكساع. منبعد الاستقلال دخلات نيجيريا فحرب اهلية من 1967 وبقات لمدا ديال عامين ونص. منبعد هاد لحرب، غادي يهاجر للمدينة عدد كبير بزاف ديال لمهاجرين ولاجئين من لبلادات لافريقية لوخرى، وهادشي خلا عدد سكان يتزاد دغيا وبزربة حتا ليومنا هدا. قتيصاد. كتعتابر لاڭوص هي لميحور ديال تيجارة وصيناعة فنيجيريا، ولقتيصاد ديالها كيفوت بضوبل لقتيصاد ديال دول افريقيا لغربية كاملة. وكتمتع لاڭوص من بزاف ديال لمصادر الطبيعية لمتنوعة بحال لپيطرول ولݣاز طبيعي ولفحم ولخشب ولفيول ولما. وكيتكون لقتيصاد دنيجيريا من صيناعة لخفيفة لي بدات مور لاستقلال، ومن صيناعات ديال النفط لي نتاشرات فسبعينات، وهادشي خلا لقتيصاد دلمدينة يزداهر بزربة. لانتاج ديال نفط فلمدينة بدا فلخمسينات، وزاد بسبعة ديال ضوبل ما بين 1965 و1973. وكتساهم مدينة لاڭوص بـ40% من تيجارة لبرانية ديال نيجيريا.
سكار (مرض)

السكّار () هو واحد المرض مزمن، يعني اللي كيبقى معا لواحد طول حياتو. المشكل فيه هو بلي الجسم ما كيقدرش يستعمل السكّار ديال لماكلة بشكل صحيح. هادشي كيجي من واحد المادة سميتها الانسولين، وهي اللي كتساعد الجسم باش يستعمل السكّار. ملي الجسم ما كيكونش عندو بزاف من هاد المادة، السكّار كيتجمع ف الدم وهادشي هو اللي كيسبب المرض. نواع مرض السكار. كاين جوج د النواع رئيسيين ديال مرض السكّار: لاسباب ديالو. اسباب السكّار بزاف، ولكن اهم وحدين هوما: لمضاعفات. ملي ما كيتعالجش السكّار مزيان، كيجيو بزاف ديال المشاكل: لوقاية. باش يحمي لواحد راسو من السكّار، خاص:
بوڭوطا

بوڭوطا () هي لعاصيما ديال كولومبيا، و لاقليم ديال كونديناماركا. وكتعتابر اكتر مدينة كولومبية من ناحية دلعلو بـ2640 ميترو، وحتا من ناحية ديال السكان لي واصلين لـ7، 8 مليون نسمة، وايلا زدتي عليهم ناس لي ساكنين فالجوايه كيوليو 8، 5 مليون نسمة. اما من ناحية ديال تيساع، فراه بوڭوطا هي اكبر مدينة فـكولومبيا وفـامريكا لجانوبية، بحيت كتوصل لـ1587 كلمطر². وكتعتابر هي لمركز لقتيصادي وسياسي ديال لبلاد. تاسيس ديالها. تاسسات مدينة بوڭوطا فعام 1538م، على لقايد لعسكري صبليوني ڭونزالو خيمينيز دي كويسادا منبعد ما غلب لهنود دالتشبتشا، لي كانو عايشين فيها، وعمرات فلول بلمهاجرين لي جاو من لميريكان لوسطانية. ومنبعد جاو مستعمرين صبليونيين لي ستوطنو لمدينة كلها وولات وحدة من لمحافظات صبليونية ولمقر ديال نيابة لملكية تاع غرناطة جديدة. ومور الاستقلال ولات بوڭوطا هي لعاصيمة ديال كولومبيا لكبيرة، وموراها لعاصيمة ديال لجمهورية د كولومبيا. لموقع ديالها. كتواجد بوڭوطا على واحد لهضبة كتوصل لعلو ديال 2640 ميترو على سطح دلبحر، وبين لجبال ديال الانديز فلوسط ديال كولومبيا. فلقارة دامريكا لجانوبية. السكان. كتعتابر بوڭوطا اكبر مدينة فـكولومبيا من ناحية لعدد دالسكان، ولي وصلو فـ2005 لـ7، 363، 782 نسمة، وكيعيشو فكتافة سكانية ديال 4، 310 فكل كيلوميطر مربع. وتقريبا شي 47% ديال السكان ذكورة، وشي 52. 5% منهم نتاوي. كيعيش ف بوڭوطا بزاف ديال لفوقارا فبلايص ديال لمباتة موقتة ومزحومة كتسمى پاريوس، واغلبية ديال لمضبرين تما عندهم ديور وڤيلات هاي كلاس وراقية، اما لغالبية ديال الطبقة لمواسطة كيعيشو فديور اقتصادية ومريحة. صيناعات لاساسية. كتكون صيناعة رئيسية فبوڭوطا من صيناعة ديال سيما ولمواد دشيمي ولبرودويات دلغذا ولغزل والنسيج. بلايص بوڭوطا. كتكون بوڭوطا من 20 بلاصة
فقر

لفقر هوّ وضعية ولّا حالة كيكون فيها لواحد لي ماعندوش موارد مالية كافية لي كاتغطي لاساسيات ديال لعيش ف واحد لمستوى مقبول. البنك الدولي عطى تعريف بلي الدول منخفضة الدخل يعني الفقيرة هي الدول لي فيها المدخول ديال كل واحد قل من 600 دولار ميريكاني فالعام. كاينين فلمجموع 45 دولة الاغلبية ديالها فافريقيا لي كاتّعتابر فقيرة، 15 دولة منها فيها متوسط مدخول كل واحد قل من 300 دولار فالعام. برنامج الانماء ديال الامم المتحدة زاد معايير اخرى كاتعبر مباشرة على مستوى رفاهية الانسان والطريقة باش كايعيش. هاد الدليل وسع الدائرة ديال الفقر بمفهوم النوعية ديال الحياة و غاتولي وسطها 70 دولة من دول العالم، يعني كاين تقريبا 45% من الفقراء كايعيشو فمجتمعات ماشي منخفضة الدخل، بمعنى كاينين فقراء فبلاد الاغنياء. 30 مليون فرد كايعيشو تحـت خط الفقـر فميريكان (15 % من السكان). فالنص الثاني ديال القرن عشرين، كثرات الهضرة على الفقر والفقراء ف ادبيات الامم المتحدة، و توسعات من الظاهرة الاجتماعية ف مجتمع واحد، للظاهرة العالمية و تصنفات البلدان لغنية وفقيرة، و تحددات مقاييس ومؤشرات الفقر فالبلدان و حتى الافراد بالمراعاة ديال النسبيّة، حيت الفقير ف اليمن ما كايتحسبش بنفس المقاييس مع الفقير ف امريكا الشمالية. و تدار نهار 17-19 اكتوبر فعام 2008، يوم عالمي للقضاء على الفقر من طرف هيئة الامم المتحدة. ولكن العدد ديال الفقراء نقص ف عوام 2005 - 2008، ف الهند والشينوا، وهادشي بفضل معدلات النمو العالية لي حققاتها هاد البلدان فالسنوات الفايتة. مقياس "فقر القدرة" مقابل مع مؤشر التنمية البشرية حيت هو متوسط ديال ثلاثة ديال المؤشرات كاتحاول تحدد الشريحة ديال البشر لي ماعندهاش هاد الخدمات الاساسية: التغذية المزيانة - والصحة - والتعليم. لعتبة ديال لفقر. هي واحد رقم كيتحدد كل عام من طرف لبنك الدولي، و هو مستوى لمدخول اللي اذا كان الواحد كايعيش تحت منو، كايكون من الصعب عليه يلبّي الاحتياجات الاساسية ديالو بحال الماكلة، الشراب، السكنى، والصحة. هاد الخط كايختلف من دولة لدولة حسب تكاليف العيش والمعايير الاقتصادية ديال كل منطقة. في لمغريب، مثلا، كاين اللي كايعيشو فالفقر المطلق، يعني ما كايقدروش حتى يغطيو لمصاريف الاساسية ديال الحياة، وهادو عادة كايعيشو فالمناطق القروية النائية او في ظروف حضرية صعيبة. وكاين الفقر النسبي، اللي فيه الناس كايعيشو على مداخيل قليلة بالمقارنة مع باقي السكان، وكيحسو بالهشاشة الاقتصادية، حتى لو قدرو يوفرو بعض الحاجيات. هاد المفهوم ديال خط الفقر كايستعملوه الحكومات والمؤسسات الدولية باش يحددوا شحال الناس اللي خاصهم مساعدة ويخططو برامج اجتماعية وتحسينات اقتصادية.